CELEX: 62020CN0413
Language: da
Date: 2020-09-02 00:00:00
Title: Sag C-413/20: Anmodning om præjudiciel afgørelse indgivet af Tribunal de première instance francophone de Bruxelles (Belgien) den 2. september 2020 — État belge mod LO, OG, SH, MB, JD, OP og Bluetail Flight School SA (BFS)

9.11.2020   
            
            
               DA
            
            
               Den Europæiske Unions Tidende
            
            
               C 378/20
            
         
      Anmodning om præjudiciel afgørelse indgivet af Tribunal de première instance francophone de Bruxelles (Belgien) den 2. september 2020 — État belge mod LO, OG, SH, MB, JD, OP og Bluetail Flight School SA (BFS)
      (Sag C-413/20)
      (2020/C 378/25)
      Processprog: fransk
      
         Den forelæggende ret
      
      Tribunal de première instance francophone de Bruxelles
      
         Parter i hovedsagen
      
      
         Sagsøger: État belge
      
         Sagsøgte: LO, OG, SH, MB, JD, OP og Bluetail Flight School SA (BFS)
      
         Præjudicielle spørgsmål
      
      
                  1)
               
               
                  Giver tillæg 3, subpart A, punkt 9, i bilag I til Kommissionens forordning (EU) nr. 1178/2011 af 3. november 2011 om fastsættelse af tekniske krav og administrative procedurer for flyvebesætninger i civil luftfart i henhold til Europa-Parlamentets og Rådets forordning (EF) nr. 216/2008 (1) mulighed for, med henblik på beregningen af de i punkt 9, litra e), omhandlede 115 timers instrumenttid, at tage hensyn til træningstimer gennemført ved en flyvesimulator FNPT II (instrumenttid på jorden) ud over de i punkt 9, litra e), nr. 2), omhandlede 15 timers MCC og ud over det i punkt 9 litra e), nr. 3, ii), omhandlede maksimum på 40 timers instrumentflyveinstruktion gennemført i en FNPT II, dvs. over 55 timers instrumenttid på jorden?
               
            
                  2)
               
               
                  Har det betydning for besvarelsen af spørgsmål 1, om de timer, der er gennemført ud over de ovennævnte 15 og 40 timer, er MCC-timer eller timer med anden form for simulatortræning?
               
            
                  3)
               
               
                  Såfremt de to første spørgsmål besvares benægtende, giver tillæg 3, subpart A, punkt 10, i bilag I til nævnte forordning da mulighed for, at der kan udstedes CPL(A)-certifikat, efter at pilotkandidaterne har suppleret deres træning med et tilstrækkeligt antal timer i et luftfartøj, uden at den praktiske prøve vedrørende instrumentflyvning tages om?
               
            
                  4)
               
               
                  Såfremt de tre første spørgsmål besvares benægtende, kræver det almindelige retssikkerhedsprincip da, at Domstolens fortolkning af den pågældende retsregel begrænses tidsmæssigt, således at den f.eks. kun anvendes på pilotkandidater, der ansøger om et CPL(A)-certifikat, og som har påbegyndt deres træning med henblik på at erhverve et sådant certifikat efter datoen for afsigelsen af Domstolens dom?
               
            
         (1)  EUT 2011, L 311, s. 1.